|  |
| --- |
| **IZVJEŠĆE O PROVEDENOM SAVJETOVANJU****SA ZAINTERESIRANOM JAVNOŠĆU** |
| Naslov dokumenta | Nacrt Programa zaštite zraka, ozonskog sloja, ublažavanja klimatskih promjena i prilagodbe klimatskim promjenama za područje Grada Koprivnice za razdoblje 2017. – 2020. |
| Stvaratelj dokumenta, tijelo koje provodi savjetovanje | Grad Koprivnica Upravni odjel za izgradnju grada i prostorno uređenje |
| Cilj i glavne teme savjetovanja | Sukladno članku 12. stavku 1. Zakona o zaštiti zraka, predstavničko tijelo velikog grada donosi program zaštite zraka, ozonskog sloja, ublažavanja klimatskih promjena i prilagodbe klimatskim promjenama koji se donosi za razdoblje od četiri godine. Razlog donošenja je definiranje ciljeva i mjera za sprječavanje i smanjivanje onečišćavanja zraka, zaštitu ozonskog sloja i prilagodbu klimatskim promjenama po sektorima utjecaja s redoslijedom, rokovima i obveznicima provedbe mjera, procjenom sredstava za njegovu provedbu kao i za praćenje njegove provedbe, a s osnovnim ciljem zaštite i trajnog poboljšanja kvalitete zraka. Ciljevi za Grad Koprivnicu su: sprječavanje ili postupno smanjivanje onečišćenja zraka u cilju zaštite zdravlja ljudi, kvalitete življenja i okoliša u cjelini; unaprjeđivanje cjelovitog sustava upravljanja kvalitetom zraka i praćenja kvalitete zraka na području Grada Koprivnice; smanjivanje i ograničavanje emisija onečišćujućih tvari koje nepovoljno utječu na zakiseljavanje, eutrofikaciju i fotokemijsko onečišćenje; smanjivanje i ograničavanje emisija stakleničkih plinova i tvari koje oštećuju ozonski sloj, održavanje razine odliva stakleničkih plinova te prilagođavanje klimatskim promjenama; podizanje javne svijesti i informiranje javnosti o stanju kvalitete zraka, emisiji onečišćujućih tvari, stakleničkih plinova i potrošnji tvari koje oštećuju ozonski sloj, učincima klimatskih promjena i prilagođavanju klimatskim promjenama, pozitivnim učincima planiranih mjera i rezultatima provedbe Programa zaštite zraka; osiguranje financiranja pripreme i provedbe mjera definiranih Programom zaštite zraka. |
| Mjesec stvaranja dokumenta | Lipanj 2017. godine  |
| Je li nacrt bio objavljen na internetskim stranicama ili na drugi odgovarajući način?Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?Ako nije, zašto? | Nacrt Programa objavljen je na internetskoj stranici Grada Koprivnice www.koprivnica.hrJavno savjetovanje trajalo je 30 dana sukladno članku 4. Uredbe o informiranju i sudjelovanju javnosti i zainteresirane javnosti u pitanjima zaštite okoliša te je bilo otvoreno od 6. rujna do 5. listopada 2017. godine.  |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti.  |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. |
| Tko je i kada izradio izvješće o provedenom savjetovanju? | Ime i prezime:Đenis Sambol | Datum:6. listopada 2017. |